Hlavne, že sa máme radi...

Hlavne, že sa máme radi... je slovenský sitkom, ktorý mal premiéru 8. januára 2013 na Jednotke. Seriál sa točí okolo bývalého futbalistu a jeho ženy, ktorým príjemný život naruší príchod panovačnej svokry. Posledný diel bol na Jednotke odvysielaný 4. júna 2013.

Produkcia 
RTVS oficiálne potvrdila seriál 3. decembra 2012, seriál sa však začal nakrúcať od polovice októbra. Prvá séria mala pozostávať z 15 častí, no na základe úspechu sa k nim pripojilo ešte ďalších 5 častí. Sitcom vyrobila produkčná spoločnosť Oreo TV Petra Núñeza, autorom námetu je Peter Marcin. Producent Peter Núñez oznámil, že projekt sa rodil už od roku 2010, boli natočené dva piloty a dohodnutá dĺžka každej časti je 26 minút. 

O seriál prejavila záujem aj česká televízia TV Prima. Dňa 11. októbra bolo oznámená, že TV Prima nasadí seriál do vysielania v utorok 29. októbra 2013 pod názvom Drahá tchýně. Prima uvedie sitkom v pôvodnom znení.

Postavy
 Jozef (Peter Marcin) - hlava domácnosti, cholerik, bývalý futbalista pražského Bohemians a futbalový fanúšik. Prevažne sedí doma, pije pivo a neúspešne sa snaží presadiť v tretej rakúskej lige.
 Jindřiška (Sabina Laurinová), Jožova manželka - bývalá modelka, s ktorou sa zoznámil počas svojho účinkovania v Prahe. Vlastní kozmetický salón, v ktorom poskytuje aj služby ako botox.
 Květa (Jana Švandová) - Jindřiškina mama a Jozefova svokra. Nevie sa zmieriť so skutočnosťou, že si Jindřiška vzala za manžela futbalistu a pravidelne pije.
 Karol (Marián Labuda) - bývalý policajt so záľubou v zbraniach; vyhľadáva kriminálne prípady a snaží sa ich vyriešiť. Má rád konšpirácie a smúti za bývalým režimom.
 Dušan (Roman Mrázik) - podnájomník, ktorého otca zastrelili v akcii a Karol sa ho ujal. Väčšinu času je doma a vymýšľa ako zbohatnúť, čo sa mu však nedarí kvôli nízkemu IQ.
 Michaela (Dominika Richterová) - 19-ročná dcéra Jozefa a Jindřišky, chodieva domov len sporadicky, lebo väčšinu času trávi na internáte v Bratislave, kde študuje. Je jedináčik.

Série

Časti

Referencie 

Slovenské sitkomy
Televízne seriály z roku 2013